Eurovision Song Contest 1982

27. Eurovision Song ContestDatum 24. Abrëll 1982Stad Harrogate (Groussbritannien)Gebai Harrogate Conference CentreGewënner Nicole (Däitschland)Zuel vu Länner 18Nei Participatiounen KengModeratiounJan LeemingInterval Act Biller aus Yorkshire a vum Haward CastleOfstëmmungsreegelAn all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn.

De 27. Eurovision Song Contest war de 24. Abrëll 1982 a Groussbritannien. Organiséiert gouf d'Eurovisioun dat Joer am Harrogate Conference Centre zu Harrogate. Presantatrice war d'Jan Leeming.

Am Ganzen hunn 18 Länner matgemaach. Malta, Monaco, Italien, Griicheland a Frankräich waren net dobäi.

Verschidde Sänger ware scho virdru mol eng Kéier derbäi, d'Stella Maessen fir d'Belsch 1970 (Deel vun Hearts of Soul) an 1977 (Deel vun Dream Express), d'Anna Vissi fir Zypern 1980, d'Anita Skorgan fir Norwegen 1977 an 1979, de Jahn Teigen fir Norwegen 1978, d'Fatima Padinha an d'Teresa Miguel (béid Deel vun Doce) fir Portugal 1978 (Deel vu Gemini) an d'Sally Ann Triplett (Deel vu Bardo) fir Groussbritannien 1980 (Deel vu Prima Donna).

D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Harrogate matgedeelt ginn.

Déi éischt Plaz krut d'Vertriederin vun Däitschland, d'Nicole, mat 61 Punkte Virsprong virum Avi Toledano (Israel). Déi drëtt Plaz krut d'Arlette Zola, déi fir d'Schwäiz ugetruede war.

Fir Däitschland war et déi éischt Kéier datt et de Grand Prix gewonnen hat. D'Lidd ass europawäit e groussen Erfolleg ginn.

 Klassement 
 Plaz  Land  Interpret  Titel  Punkten 1.  Däitschland  Nicole  Ein bißchen Frieden  161 2.  Israel  Avi Toledano  Hora  100 3.  Schwäiz  Arlette Zola  Amour on t'aime  97 4.  Belsch  Stella  Si tu aimes ma musique  96 5.  Zypern  Anna Vissi  Mono i agapi  85 6.  Lëtzebuerg  Svetlana  Cours après le temps  78 7.  Groussbritannien  Bardo  One Step Further  76 8.  Schweden  Chips  Dag efter dag  68 9.  Éisträich  Mess  Sonntag  57 10.  Spuenien  Lucía  Él  52 11.  Irland  The Duskeys  Here Today, Gone Tomorrow  49 12.  Norwegen  Jahn Teigen an Anita Skorgan  Adieu  40 13.  Portugal  Doce  Bem bom  32 14.  Jugoslawien  Aska  Halo, halo  21 15.  Tierkei  Neço  Hani?  20 16.  Holland  Bill van Dijk  Jij en ik  8 17.  Dänemark  Brixx  Video, video  5 18.  Finnland  Kojo  Nuku pommiin  0

 Um Spaweck 

 Eurovision.tv
 Eurovision.de
 diggiloo.net

 Dublin (Irland) 100px München (Däitschland) ESC 1981 Eurovision Song Contest ESC 1983

1982
Kategorie:Musek 1982